Istraživanje tržišta rezanog duhana na koji nije plaćen porez

Glavni nalazi:

**O istraživanju:**

* Istraživanje za Hrvatsku udrugu poslodavaca provela je agencija Ipsos Marketing tijekom listopada i studenog 2014. godine
* Cilj istraživanja bio je procijeniti veličinu tržišta domaćeg (nebrendiranog) rezanog duhana, odnosno njegov utjecaj na gubitak proračunskih prihoda države uslijed neplaćanja trošarine i drugih poreza.
* Istraživanje je provedeno na nacionalnoj razini, slučajnim odabirom naselja, a provelo se „licem u lice“ na reprezentativnom uzorku od 1.504 kućanstva u kojima su svi članovi stariji od 19 godina. Ukupno je ispitano 3.808 odraslih pušača.
* Rezultati istraživanja predstavljeni su relevantnim državnim tijelima kojih se rezultati istraživanja dotiču

**Rezultati istraživanja:**

* Svaki **četvrti** pušač u Hrvatskoj puši rezani duhan. Također, primjetna je veća incidencija pušenja rezanog duhana u Slavoniji i Lici.
* Svaki **sedmi** pušač u Hrvatskoj konzumira rezani duhan na koji nije plaćen porez.
* **Trojica** od **pet** korisnika rezanog duhana u Hrvatskoj puši rezani duhan na koji **NIJE** plaćen porez.
* **Četvorica** od **pet** korisnika duhana na koji **NIJE** plaćen porez, taj duhan nabavlja od preprodavača odnosno na tržnicama.
* **66 %** korisnika rezanog duhana na koji **NIJE** plaćen porez smatra da taj duhan potječe iz Hrvatske dok **24 %** smatra da on potječe iz Bosne i Hercegovine.
* Prema procjeni, potrošnja rezanog duhana na koji nije plaćen porez iznosi oko **1.000 tona** na godišnjoj razini što predstavlja gubitak prihoda državnog proračuna od oko **100 milijuna eura** na godišnjoj razini.
* Navedeni iznos na razini je godišnjih državnih rashoda za aktivnu politiku tržišta rada.